CELEX: 32015R2351
Language: sl
Date: 2015-12-14 00:00:00
Title: Izvedbena uredba Komisije (EU) 2015/2351 z dne 14. decembra 2015 o uvrstitvi določenega blaga v kombinirano nomenklaturo

17.12.2015   
            
            
               SL
            
            
               Uradni list Evropske unije
            
            
               L 331/3
            
         IZVEDBENA UREDBA KOMISIJE (EU) 2015/2351
   z dne 14. decembra 2015
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe za uvrstitev blaga iz Priloge k tej uredbi.
            
         
               (2)
            
            
               Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
            
         
               (3)
            
            
               Po teh splošnih pravilih se blago iz stolpca 1 razpredelnice iz Priloge uvrsti pod oznake KN v stolpcu 2 na podlagi utemeljitve v stolpcu 3 iste razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 (2) določeno obdobje še naprej sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
            
         
               (5)
            
            
               Odbor za carinski zakonik ni dal mnenja v roku, ki ga je določil njegov predsednik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 iste razpredelnice.
   Člen 2
   V skladu s členom 12(6) Uredbe (EGS) št. 2913/92 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 14. decembra 2015
      
         
            Za Komisijo
         
         
            V imenu predsednika
         
         Heinz ZOUREK
         
            Generalni direktor za obdavčenje in carinsko unijo
         
      
   
   
      (1)  UL L 256, 7.9.1987, str. 1.
   
      (2)  Uredba Sveta (EGS) št. 2913/92 z dne 12. oktobra 1992 o carinskem zakoniku Skupnosti (UL L 302, 19.10.1992, str. 1).
   
      PRILOGA
      
                  Opis blaga
               
               
                  Uvrstitev (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Komplet vrtnarskega orodja v plastični embalaži, ki ga sestavljajo naslednji izdelki:
               
               
                   
               
               
                  Uvrstitev opredeljujeta splošni pravili 1 in 6 za razlago kombinirane nomenklature.
                  Navedenih predmetov ni mogoče šteti za izdelke, pripravljene v kompletih za prodajo na drobno v smislu splošnega pravila 3(b), saj niso vsi predmeti v kompletu namenjeni zadovoljevanju iste določene potrebe ali izvajanju iste določene dejavnosti.
                  Torba se ne uporablja za vrtnarjenje, ampak za shranjevanje drugih izdelkov. Uporablja se lahko tudi samostojno za druge namene poleg vrtnarstva.
                  Tudi svinčnik ni vrtnarsko orodje in ga je mogoče uporabljati za druge namene.
                  Če eden ali več izdelkov v „kompletu“ ni pripravljen tako, da zadovoljuje isto določeno potrebo ali izvaja isto določeno dejavnost, je treba vsak izdelek uvrstiti posebej (glej tudi Smernice o uvrščanju blaga, pripravljenega v kompletih za prodajo na drobno, v kombinirano nomenklaturo, del B (II) (2)).
                  Posamezni izdelki, navedeni v opisu blaga, se uvrstijo takole:
                  
                              (a)
                           
                           
                              Uvrstitev opredeljuje besedilo oznak KN 4202, 4202 22 in 4202 22 90.
                              Izdelek se uvrsti kot ročna torba z zunanjo površino iz tekstilnih materialov pod oznako KN 4202 22 90.
                           
                        
                              (b)
                           
                           
                              Uvrstitev opredeljuje besedilo oznake KN 6216 00 00.
                              Tkan tekstilni material se šteje za sestavni material rokavic. Izdelek se zato uvrsti kot rokavice pod oznako KN 6216 00 00.
                           
                        
                              (c)
                           
                           
                              Uvrstitev opredeljuje besedilo oznak KN 8201 in 8201 50 00.
                              Izdelek se uvrsti kot škarje pod oznako KN 8201 50 00.
                           
                        
                              (d)
                           
                           
                              Uvrstitev opredeljuje besedilo oznak KN 8201 in 8201 10 00.
                              Izdelek se uvrsti kot lopata pod oznako KN 8201 10 00.
                           
                        
                              (e)
                           
                           
                              Uvrstitev opredeljuje besedilo oznak KN 3926, 3926 90 in 3926 90 97.
                              Izdelki se uvrstijo kot drugi izdelki iz plastičnih mas pod oznako KN 3926 90 97.
                           
                        
                              (f)
                           
                           
                              Uvrstitev opredeljuje besedilo oznak KN 9609, 9609 10 in 9609 10 10.
                              Izdelek se uvrsti kot svinčnik z grafitno mino pod oznako KN 9609 10 10.
                           
                        
            
                  
                              (a)
                           
                           
                              1 torba iz tkanega tekstilnega materiala z zunanjo površino iz tekstilnih materialov, z 1 velikim notranjim in 4 manjšimi zunanjimi žepi,
                           
                        
               
                  4202 22 90
               
            
                  
                              (b)
                           
                           
                              1 par rokavic, pretežno iz tkanega tekstilnega materiala, ki so na dlaneh na tanko prevlečene s celičasto plastično maso,
                           
                        
               
                  6216 00 00
               
            
                  
                              (c)
                           
                           
                              1 par škarij za obrezovanje iz navadne kovine,
                           
                        
               
                  8201 50 00
               
            
                  
                              (d)
                           
                           
                              1 vrtnarska lopatica iz navadne kovine,
                           
                        
               
                  8201 10 00
               
            
                  
                              (e)
                           
                           
                              12 plastičnih paličic za označevanje,
                           
                        
               
                  3926 90 97
               
            
                  
                              (f)
                           
                           
                              1 svinčnik z grafitno mino.
                           
                        
               
                  9609 10 10
               
            
                  Izdelki v kompletu so posamično zapakirani v zaščitno plastično embalažo.
                  Torba in rokavice so iz tkanine z enakim vzorcem (drevje, rože, hiše).
                  Glej sliko (1).
               
               
                   
               
            
         (1)  Slika je samo informativne narave.
      
         (2)  UL C 105, 11.4.2013, str. 1.